Kliima  Mauritiusel on troopiline mussoonkliima. Kõige palavam aeg on jaanuarist aprillini.  Selles ajavahemikus võib esineda tugevaid tsükloneid, mil sajab mitu päeva ja tugev tormituul põhjustab palju purustusi.  Mauritiuse "talv" kestab juulist septembrini, ning siis on keskmiseks temperatuuriks 24°C.    Keskmine päevane õhutemperatuur  Jaan Veeb Mär Apr Mai Juun Juul Aug Sept Okt Nov Dets  Keskmine 30°C 29°C 29°C 28°C 26°C 24°C 24°C 25°C 27°C 28°C 28°C 29°C    Keskmine merevee temperatuur  Jaan Veeb Mär Apr Mai Juun Juul Aug Sept Okt Nov Dets  Keskmine 26°C 27°C 27°C 26°C 25°C 24°C 23°C 22°C 23°C 23°C 24°C 26°C    Rannad  Mauritiusel on kõik rannad valge liivaga ja kristallselge sinise mereveega.  Baie du Tamarin - see laht asub Tamarini jõe suudmes. Randa ümbritseb ilus loodus ning see on ka surfijate meelispaigaks. Läbi aasta on siin hiiglaslikud lained.  Baie du Tombeau - Port Luisist 15 min autosõidu kaugusel. Rannas kasvavad kookose palmid.  Belle Mare - lumivalge liivaga rand, mille idarannikul on sügav laguun.  Blue Bay - pikk rand valge liivaga ja kristallselge mereveega. Sobiv koht  purjetamiseks, surfamiseks ja snorkeldamiseks.  Cap Malheureux - väike kalurikülake saare põhjaosas, mille rannalt avaneb imeline vaade lähedalasuvatele saartele Ile Plate, Ile Ronde ja Coin de Mire. Külale andsid nime inglased, kes 2. septembril, 1810. aastal prantslased Mauritiuselt minema ajasid.  Flic-en Flac - pikk liivarand saare lääneosas. Rannas on restoranid ja baarid vaatega ilusale laguunile.  Grand Baie - suurim turismikeskus Mauritiusel, kus on mitmeid veespordi harrastamise võimalusi,  poed, restoranid, baarid ja diskoteegid.  Péreybère - väike rand sügava ja selge mereveega Grand Baie ja Cap Malheureux` vahel. Soositud rand just kohalike seas.  Pointe aux Piments - vaikne ja rahulik rand.  Rivière Noire - süvamere kalastamise keskus, kus võib rohkesti leida nii sini- kui musta marlini kala, bonita ja tuunikala, samuti mitmeid liike haisid ja tähelepanuväärseid purikalasid.  Trou-aux-Biches - üks ilusamaid randu Mauritiusel, sobib eelkõige lastele, kuna seal on madal  vesi. Ideaalne koht snorkeldamiseks.    Kultuur  Mauritiuse traditsiooniline tants on Sega. Sega tantsu muusika pärineb Madagaskari ja Aafrika rituaalmuusikast.    Tervishoid  Kohustuslikke vaktsineerimisi ei ole.  Ei soovitata juua kraanivett.    Helistamine  Mauritiusele helistamiseks tuleb ette valida +230    Sport ja harrastused  Suureks atraktsiooniks on matkamine ja safari  sõitmine läbi kauni looduse nii mägedes kui ka alamikel. Reserve Forrestiere Macchabee ja Black River Gorge Rahvuspark pakub pööraseid matkaradu mööda saart. Mõned lühemad, kuid raskemad matkarajad on aga Moka Town piirkonna lähistel. Kõige populaarsem on siiski veesport. Mauritiusel on võimalik käia sukeldumas, snorkeldamas, veesuusatada, paraplaaniga lennata, klaaspõhjaga paadiga koralle imetleda ning suurema paadiga haid või marliini püüda. Rääkimata muidugi delfiinidega ujumisest ning vaalade  vaatlemisest.    Golf  Mauritiuse lopsaka looduse keskel on mitmeid heatasemelisi golfiväljakuid. Esimene golfiklubi (The Gymkhana) avati aastal 1902 inglaste poolt ning alates sellest ajast on Mauritius kujunenud populaarseks golfimängijate paradiisiks. Gymkhana 18-auguline golfiväljak asub saare sisemaal, Vacoas, ning on avatud kõigile mängijatele. Rohkem informatsiooni leiate http://www.tropicscope.com/clients.asp?maincatid=4    Transport  Mööda saart võib ringi reisida taksoga või liinibussiga. Takso palkamine koos taksojuhiga terveks päevaks maksab umbes 400-600 krooni. Kuigi taksodes on olemas taksomeeter, tuleks ennem sõidu alustamist hinnas kokku leppida.  Bussiühendus saarel on väga hea: umbes 15minutiliste intervallidega sõidavad nad praktiliselt igasse kohta saarel ja pilet on suhteliselt odav.    Turvalisus  Mauritius on turistidele  üsna turvaline saar. Öösiti ei tasuks siiski üksi pimedatel tänavatel jalutada. Port Luisi keskturul tuleb ettevaatlik olla taskuvaraste suhtes. Väärisasjad, dokumendid ja raha tuleks hoida hotelli seifis. Ärge jätke oma isiklikke asju ja kotte valveta baarides, restoranides ja rannas. Tänaval liikudes hoidke kott suletuna. Ka rendiautosse ei ole soovitatav asju jätta.    Ööelu  Ööelu on mitmekesine ja sobilik igale maitsele. Mauritiusel on arvukalt erinevaid restorane, baare ja  diskoteeke, kuid kõige populaarsemaks ööelu keskuseks võib nimetada Grand Baie piirkonda.  Rivière Noire on Kreooli kalameeste rajooni, kus laupäeva õhtuti tantsitakse sega tantsu. Sega tantsutrupid esinevad ka mitmetes hotellides.    Viisa